

Ειδικότητα στο Τ4Ε (ΠΕ02)

Λεώνη

Κυριακή Σολομωνίδου

Τμήμα (Κωδικός 2830)

Περιεχόμενα

[Ταυτότητα σεναρίου 3](#_Toc69224384)

[Βασική Ροή Σεναρίου 5](#_Toc69224385)

[Πλαίσιο Υλοποίησης 6](#_Toc69224386)

[Χρησιμοποιούμενα εργαλεία/μέσα 6](#_Toc69224387)

[Χρονοπρογραμματισμός 8](#_Toc69224388)

## Ταυτότητα σεναρίου

## Τάξη

Α’ τάξη Γυμνασίου

## Μάθημα/Γνωστικό Αντικείμενο

Κείμενα Νεοελληνικής Λογοτεχνίας, «Λεώνη», σελίδα 195

## Προσδοκώμενα μαθησιακά αποτελέσματα

Μετά το πέρας της διδακτικής ώρας, οι μαθητές αναμένεται:

* να έχουν μπορέσει να κατανοήσουν το περιεχόμενο του κειμένου, ώστε να είναι σε θέση να δουν τον κόσμο μέσα από τα μάτια ενός ατόμου με αναπηρία,
* να αντιληφθούν και να αναλογιστούν τις δυσκολίες και τις προκλήσεις που αντιμετωπίζουν καθημερινά οι άνθρωποι με κινητικά προβλήματα,
* να μπορούν να συζητήσουν πάνω στο τι σημαίνει να είναι κανείς «διαφορετικός» στην Ελλάδα του σήμερα,
* να συνεργαστούν για την εκπόνηση ομαδικών δραστηριοτήτων
* να επαναπροσδιορίσουν την έννοια της «αποδοχής»

## Προαπαιτούμενες γνώσεις των μαθητών για την υλοποίηση του σεναρίου

Για να κυλήσει ομαλά η διδακτική ώρα και να επιτευχθούν όσο το δυνατόν περισσότεροι από τους προαναφερθέντες στόχους, κρίνεται απαραίτητο οι μαθητές να γνωρίζουν να χειρίζονται τις βασικές λειτουργίες της webex και της e-class.

## Χρόνος υλοποίησης (για 1-2 διδακτικές ώρες στην ψηφιακή τάξη)

## 1 διδακτική ώρα σύγχρονης εξ αποστάσεως διδασκαλίας.

## Σύντομη περιγραφή σεναρίου

## Παίρνοντας αφορμή από το απόσπασμα του μυθιστορήματος της Μαρίας Πυλιώτου που περιέχεται στο σχολικό βιβλίο, το παρόν σενάριο έχει ως κύριο στόχο του να δώσει το έναυσμα στους μαθητές να συζητήσουν για τα προβλήματα και τις προκλήσεις που αντιμετωπίζουν σε καθημερινή βάση τα άτομα με αναπηρία. Μετά την πρώτη ανάγνωση του κειμένου, η εκπαιδευτικός θα διαμοιράσει στους μαθητές τον σύνδεσμο ενός βίντεο του Σ.Κ.Ε.Π., του οποίου θα παρακολουθήσουν ένα συγκεκριμένο απόσπασμα και στο οποίο παρουσιάζονται συνεντεύξεις ανθρώπων με ειδικές ανάγκες. Μετά την προβολή του βίντεο αυτού, οι μαθητές και οι μαθήτριες θα έχουν την ευκαιρία να συνδιαλλαγούν και να συζητήσουν και μεταξύ τους τις σκέψεις και τους προβληματισμούς τους γύρω από το θέμα των δυσκολιών και των στερεοτύπων που έχουν να αντιμετωπίσουν τα άτομα με αναπηρία. Τα συμπεράσματα από τις συζητήσεις αυτές θα παρουσιαστούν και θα αναλυθούν στην τάξη. Αφορμή για συζήτηση κατά τη διάρκεια του μαθήματος θα αποτελέσει και ένα ερωτηματολόγιο στην πλατφόρμα e-class, το οποίο θα κληθούν να απαντήσουν όλοι οι μαθητές και το οποίο θα οδηγήσει σε μια γενικότερη συζήτηση περί αποδοχής της διαφορετικότητας.

##

## Δραστηριότητες που οδηγούν στην ενεργητική εμπλοκή των μαθητών

Οι ατομικές και συλλογικές δραστηριότητες τις οποίες θα κληθούν να φέρουν εις πέρας οι μαθητές, έχουν δύο κεντρικούς στόχους: Από τη μια, οι μαθητές ενθαρρύνονται να εκφράσουν τις απόψεις τους σχετικά με τους τρόπους με τους οποίους θα μπορούσαν να βελτιωθούν οι συνθήκες ζωής των ατόμων με αναπηρία. Από την άλλη, οι δραστηριότητες αυτές αποτελούν μια ευκαιρία για να τεθεί επί τάπητος το θέμα της αποδοχής της διαφορετικότητας στην ελληνική κοινωνία.

## Χρησιμοποιούμενα εργαλεία (ονομαστικά)

## Σύγχρονης διδασκαλίας:

Πλατφόρμα σύγχρονης διδασκαλίας webex

* Διαμοιρασμός βίντεο (share multimedia)
* Διαμοιρασμός οθόνης (share screen)
* Διαμοιρασμός ασπροπίνακα (share whiteboard)
* Επισημειώσεις (annotate)
* Χωρισμός σε ομάδες (breakout sessions)
* Chat
* Emoticons

## Ασύγχρονης διδασκαλίας:

Πλατφόρμα ασύγχρονης διδασκαλίας e-class

* Ερωτηματολόγια
* Κουβεντούλα
* Σύνδεσμοι
* Πολυμέσα
* Συζητήσεις
* Εννοιολογικός χάρτης
* Τοίχος
* wiki

## Βασική Ροή Σεναρίου

## Πλαίσιο Υλοποίησης

Το παρόν διδακτικό σενάριο υλοποιείται με τη βοήθεια εργαλείων της πλατφόρμας σύγχρονης εκπαίδευσης webex και της πλατφόρμας ασύγχρονης εκπαίδευσης e-class. Ο πρώτος κατά σειρά σκοπός των εξ αποστάσεως δραστηριοτήτων που θα πρέπει να φέρουν εις πέρας οι μαθητές και οι μαθήτριες, είναι το να γνωρίσουν τον τρόπο με τον οποίο η Μαρία Πυλιώτου επιλέγει να προσεγγίσει το ζήτημα της καθημερινότητας των ατόμων με αναπηρία. Στη συνέχεια, εξ αφορμής του συγκεκριμένου αποσπάσματος, επιχειρείται μια γενικότερη συζήτηση για το θέμα της διαφορετικότητας, η οποία συμβάλει και στην ανάπτυξη των κοινωνικών δεξιοτήτων των μαθητών/-τριών.

## Χρησιμοποιούμενα εργαλεία/μέσα

***Πλατφόρμα σύγχρονης διδασκαλίας webex***

* *Διαμοιρασμός βίντεο (share multimedia)*
	+ οι μαθητές και οι μαθήτριες έχουν την ευκαιρία να δουν τη μαρτυρία ενός ανθρώπου με κινητικά προβλήματα και έτσι να καταλάβουν ότι οι προκλήσεις που αντιμετωπίζει η Λεώνη είναι κοινές για πολλούς συνανθρώπους μας
* *Χωρισμός σε ομάδες (breakout sessions)*
	+ συζήτηση για τη βελτίωση των συνθηκών ζωής των ατόμων με αναπηρία
* *Chat*
	+ συζήτηση, σχολιασμός, αξιολόγηση των ιδεών που εκφράζονται
	+ διαμοιρασμός από την εκπαιδευτικό ενός εξωτερικού συνδέσμου για να βοηθηθούν οι μαθητές και οι μαθήτριες στην αναζήτηση των σχημάτων λόγου στο κείμενο
* *Emoticons*
	+ μη λεκτική επικοινωνία, έκφραση συναισθημάτων/ αντιδράσεων για τις ιδέες που διατυπώνονται
* *Διαμοιρασμός οθόνης (share screen)*
* η εκπαιδευτικός διαμοιράζει την οθόνη της για να μπορούν να βλέπουν το κείμενο και οι μαθητές και οι μαθήτριες που ενδεχομένως δεν έχουν μπροστά τους το σχολικό βιβλίο
* *Διαμοιρασμός ασπροπίνακα (share whiteboard)*
	+ ιδεοθύελλα, αναστοχασμός
* *Επισημειώσεις (annotate)*
	+ καταγραφή απαντήσεων μαθητών στον ασπροπίνακα

***Πλατφόρμα ασύγχρονης διδασκαλίας e-class***

* *Ερωτηματολόγια e-class*
* διερεύνηση των αντιλήψεων των μαθητών αναφορικά με τη διαφορετικότητα
* *Κουβεντούλα e-class*
* οι μαθητές και οι μαθήτριες γράφουν μηνύματα στην «Κουβεντούλα» της πλατφόρμας e-class, μέσω των οποίων εκφράζουν τις απόψεις τους σε σχέση με την αποδοχή της διαφορετικότητας στην καθημερινή ζωή και στο σχολείο
* *Σύνδεσμοι e-class*
	+ ανάρτηση υπερσυνδέσμων που αξιοποιούνται στο μάθημα
* *Πολυμέσα e-class*
	+ Ανάρτηση βίντεο
* *Εννοιολογικός χάρτης e-class*
	+ συνεργατική σχηματική παρουσίαση μαθητικών ιδεών
* *Τοίχος e-class*
	+ συζήτηση, έκφραση απόψεων
* *Συζητήσεις e-class*
	+ επικοινωνία και ανταλλαγή απόψεων μεταξύ των μαθητών
* *Wiki*
	+ διατύπωση συνθημάτων υπέρ της αποδοχής της διαφορετικότητας

***Εξωτερικοί σύνδεσμοι***

* *Φωτόδεντρο – Διαδραστικά Σχολικά Βιβλία*
	+ <http://ebooks.edu.gr/ebooks/v/html/8547/2228/Keimena-Neoellinikis-Logotechnias_A-Gymnasiou_html-empl/index11_04.html>
* *Βίντεο Συνδέσμου Κοινωνικής Ευθύνης για Παιδιά και Νέους*
	+ [https://www.skep.gr](https://www.skep.gr/el/skeptv/%CE%B1%CF%80%CE%B5%CF%85%CE%B8%CF%8D%CE%BD%CE%B5%CF%84%CE%B1%CE%B9-%CF%83%CE%B5-%CE%BC%CE%B1%CE%B8%CE%B7%CF%84%CE%AD%CF%82%CF%84%CF%81%CE%B9%CE%B5%CF%82-%CE%B4%CE%B5%CF%85%CF%84%CE%B5%CF%81%CE%BF%CE%B2%CE%AC%CE%B8%CE%BC%CE%B9%CE%B1%CF%82-%CE%B5%CE%BA%CF%80%CE%B1%CE%AF%CE%B4%CE%B5%CF%85%CF%83%CE%B7%CF%82)

## Χρονοπρογραμματισμός

|  |  |  |  |
| --- | --- | --- | --- |
| **Χρονοπρογραμματισμός** | **Δραστηριότητα** | **Περιγραφή** | **Εκπαιδευτικά μέσα** |
| **Φάση 1.** **Αφόρμηση/Ανάγνωση του κειμένου**(Διάρκεια: 7 λεπτά) | Πρώτα θα διαβάσουμε το κείμενο και ύστερα θα συζητήσουμε για το θέμα του, χρησιμοποιώντας το chat (webex), την κουβεντούλα και τον τοίχο (η-τάξη). | Δύο ή τρεις μαθητές κάνουν μια πρώτη ανάγνωση του κειμένου, ενώ οι υπόλοιποι το διαβάζουν σιωπηρά. Για τους μαθητές που ενδεχομένως δεν έχουν το σχολικό βιβλίο μπροστά τους, η εκπαιδευτικός τους στέλνει σε μήνυμα στο chat της πλατφόρμας webex τον εξωτερικό σύνδεσμο και διαμοιράζει το βιβλίο στην οθόνη του υπολογιστή. | Webex:* Share screen
* Chat

E-class:* Σύνδεσμοι
* Κουβεντούλα
* Τοίχος

Εξωτερικοί Σύνδεσμοι:* Φωτόδεντρο Διαδραστικό σχολικό βιβλίο:

<http://ebooks.edu.gr/ebooks/v/html/8547/2228/Keimena-Neoellinikis-Logotechnias_A-Gymnasiou_html-empl/index11_04.html>  |
| **Φάση 2.** **Ερευνητική Εστίαση - Ομαδικές Δραστηριότητες**(Διάρκεια: 18 λεπτά) | Παρακολουθήστε αυτό το βίντεο, στο οποίο μιλούν άτομα με κινητικά προβλήματα. Αφού χωριστείτε σε ομάδες, θα έχετε πέντε λεπτά για να βρείτε ένα τρόπο με τον οποίο θα μπορούσε να βελτιωθεί η καθημερινότητα των ανθρώπων με αναπηρία. Ύστερα, κάθε ομάδα θα παρουσιάσει στην τάξη την ιδέα της και θα την καταγράψει σε μια διακλάδωση του συνεργατικού εννοιολογικού χάρτη. | Οι μαθητές παρακολουθούν ένα απόσπασμα βίντεο του Συνδέσμου Κοινωνικής Ευθύνης για Παιδιά και Νέους, μέσω διαμοιρασμού από την εκπαιδευτικό στην πλατφόρμα webex ή από τα Πολυμέσα της η-τάξης.Οι μαθητές και οι μαθήτριες χωρίζονται από την εκπαιδευτικό σε ομάδες 4 έως 5 ατόμων, με τη βοήθεια του εργαλείου breakout sessions. Η εκπαιδευτικός παρεμβαίνει στις ομάδες για να δει την πορεία της συζήτησης και να λύσει τυχόν απορίες. Μετά το πέρας των πέντε λεπτών, κάθε ομάδα θα παρουσιάσει στην ολομέλεια την ιδέα της, για την οποία θα διατυπώνονται σχόλια είτε μέσω emoticons είτε μέσω μηνυμάτων στο chat. Τέλος, οι ιδέες θα παρουσιαστούν σχηματικά σε συνεργατικό εννοιολογικό χάρτη. | Webex: * Διαμοιρασμός βίντεο (share multimedia)
* breakout sessions
* chat
* emoticons

E-class:* Πολυμέσα
* Εννοιολογικός χάρτης

Εξωτερικοί Σύνδεσμοι:* Βίντεο

[https://www.skep.gr/](https://www.skep.gr/el/skeptv/%CE%B1%CF%80%CE%B5%CF%85%CE%B8%CF%8D%CE%BD%CE%B5%CF%84%CE%B1%CE%B9-%CF%83%CE%B5-%CE%BC%CE%B1%CE%B8%CE%B7%CF%84%CE%AD%CF%82%CF%84%CF%81%CE%B9%CE%B5%CF%82-%CE%B4%CE%B5%CF%85%CF%84%CE%B5%CF%81%CE%BF%CE%B2%CE%AC%CE%B8%CE%BC%CE%B9%CE%B1%CF%82-%CE%B5%CE%BA%CF%80%CE%B1%CE%AF%CE%B4%CE%B5%CF%85%CF%83%CE%B7%CF%82)  (από 8:10 έως 12:22) |
| **Φάση 3**.**Αξιολόγηση**Διάρκεια: 10 λεπτά | Αφιερώστε πέντε λεπτά για να απαντήσετε στις ερωτήσεις του ερωτηματολογίου στην e-class. Αφού συζητήσουμε τα αποτελέσματα στην τάξη, θα δημιουργήσετε ένα συνεργατικό wiki, για να διατυπώσετε συνθήματα/μηνύματα υπέρ της αποδοχής της διαφορετικότητας και του σεβασμού των ατόμων με αναπηρία. | Οι μαθητές και οι μαθήτριες απαντούν στο ερωτηματολόγιο, συζητούν τα αποτελέσματα στην ολομέλεια, και δημιουργούν συνεργατικό wiki υπέρ της αποδοχής των ατόμων με αναπηρίες. Η εκπαιδευτικός αξιολογεί τη συμμετοχή των μαθητών στο ερωτηματολόγιο και στο συνεργατικό wiki.  | Webex:* Τηλεσυνεργασία
* Διαμοιρασμός οθόνης (share screen)

E-class:* Ερωτηματολόγια
* wiki
 |
| **Φάση 4.** **Αναστοχασμός - Επέκταση**Διάρκεια: 10 λεπτά | Kαταγράψτε τα σχόλια και τις παρατηρήσεις σας από το σημερινό μάθημα στο chat (webex), ή στις Συζητήσεις (η-τάξη):* Πώς σας φάνηκαν οι δραστηριότητες;
* Τι σας δυσκόλεψε;
* Σας βοήθησε το σημερινό μάθημα να ευαισθητοποιηθείτε/προβληματιστείτε σχετικά με την καθημερινότητα των ανθρώπων με αναπηρίες;
* Γράψτε με μία λέξη στον ασπροπίνακα (webex) με χρήση του annotate τι σημαίνει πλέον για εσάς η λέξη «αποδοχή».
 | Η εκπαιδευτικός ενθαρρύνει τη συζήτηση γύρω από την μαθησιακή διαδικασία και το περιεχόμενο των δραστηριοτήτων, με σχόλια και παρατηρήσεις των μαθητών στο chat και στις Συζητήσεις, με στόχο την ευαισθητοποίησή τους σχετικά με τη διαφορετικότητα. Η διδασκαλία ολοκληρώνεται με ιδεοθύελλα, όπου οι μαθητές, σύμφωνα με όσα διδάχθηκαν, επαναπροσδιορίζουν την έννοια της «αποδοχής».  | Webex:* διαμοιρασμός ασπροπίνακα (share whiteboard)
* chat
* annotate

E-class: * Συζητήσεις
 |

## https://docs.google.com/drawings/u/0/d/s6pOCU8QBU8-mMZs-5hQNtQ/image?w=710&h=10&rev=1&ac=1&parent=1v2JmNdkXXVojQmiMkEGouDwVmfAA7unKΟδηγίες για την υλοποίηση του σεναρίου

Η υλοποίηση του παρόντος σεναρίου προϋποθέτει μια προετοιμασία από την πλευρά του/της εκπαιδευτικού, ο οποίος/η οποία εκτός από τα τεχνικά ζητήματα (παραδείγματος χάριν τη δημιουργία των ερωτήσεων στο ερωτηματολόγιο της e-class ή την εύρεση του κατάλληλου βίντεο για τον εμπλουτισμό της συζήτησης), οφείλει και να μεριμνήσει ώστε όλοι οι μαθητές και οι μαθήτριες να έχουν ισότιμη συμμετοχή στην τάξη. Κατά τη διάρκεια των συζητήσεων μέσα στο πλαίσιο του μαθήματος, πρέπει να ενθαρρύνει όλα τα παιδιά να συμμετέχουν σε αυτές, είτε εκφράζοντας τη γνώμη τους προφορικά είτε γράφοντας κάποιο σχόλιο στο chat της webex ή στην Κουβεντούλα, στον Τοίχο και στις Συζητήσεις της e-class. Επίσης, θεωρώ ότι η συζήτηση περί ρατσισμού και αποδοχής της διαφορετικότητας απαιτεί από τον/την εκπαιδευτικό να έχει και ο ίδιος/η ίδια ανοιχτό μυαλό πάνω σ’ αυτά τα ζητήματα, έτσι ώστε να καταφέρει να εμπνεύσει και τους μαθητές. Η «Λεώνη» της Μαρίας Πυλιώτου είναι μια πολύ καλή ευκαιρία για να συζητηθούν αυτά τα θέματα στην τάξη και να εκφράσουν οι μαθητές και οι μαθήτριες τις δικές τους προσωπικές απόψεις, ειδικά σε μια εποχή όπως αυτή που διανύουμε, στην οποία το κοινό ευαισθητοποιείται όλο και περισσότερο σε θέματα διαφορετικότητας.